Բաքվից Հայաստան բռնագաղթած անձանց ընդհանուր թիվը կազմել է 220 հազար մարդ։ Ընդհանուր առմամբ՝ 92 հազար ընտանիք է եկել Ադրբեջանից: ՀՀ միգրացիոն պետական ծառայության պետ Գագիկ Եգանյանն իր ասուլիսներից մեկում նշել է, որ Ադրբեջանից բռնագաղթածների հիմնական խնդիրը շարունակում է մնալ բնակարանային ապահովման հարցը։ Միջազգային դոնոր հանրության աջակցությամբ, սկսած 1994թ.-ից, հայ փախստականների համար 4485 բնակարաններ և քոթեջներ են կառուցվել, 712 ընտանիք սեփականաշնորհել է իր հանրակացարանի սենյակը կամ սենյակները։ Սկսած 2004թ.-ից՝ կառավարությունն իրականացնում է փախստականներին բնակարաններով ապահովելու ծրագիր, որի շրջանակներում արդեն նրանց բնակարանի գնման 1065 վկայագիր է հատկացվել։ Այսօր 1169 ընտանիք էլ սպասում է բնակարան ստանալու իր հերթին։ Հայաստանի փախստականներին բնակարաններով ապահովելու ծրագիրը լիարժեք կյանքի կոչելու համար, ըստ Եգանյանի, հարկավոր է 45 մլն ԱՄն դոլար գումար։